குவான்ஃபு அருங்காட்சியகம்

குவான்ஃபு அருங்காட்சியகம் (Guanfu Museum) என்பது சீனாவின் பெய்ஜிங்கில் உள்ள ஒரு கலை அருங்காட்சியகமாகும். இது 1997 ஆம் ஆண்டு 1997 இல் மா வீது என்பவரால் நிறுவப்பட்டது.  மேலும் இது சீன மக்கள் குடியரசின் முதல் தனியார் அருங்காட்சியகங்களில் ஒன்றாகும். இந்த அருங்காட்சியகம் ஒரு இலாப நோக்கற்ற அமைப்பாகும். மேலும் இது சுயாதீன சட்ட நிறுவனத்தின் தகுதியைக் கொண்டுள்ளது.

வரலாறு 
இந்த அருங்காட்சியகம் முன்னர் பெய்ஜிங்கின் இலியுலிச்சாங் தெருவில் அமைந்திருந்தது. பெரும்பாலும் பீங்கான், உள்நாட்டு தளவாடங்கள், ஜேட், அரக்கு, உலோக வேலைகள், பூச்சுகள் பாரம்பரிய சாரளங்கள் மற்றும் கதவுகள், சமகால எண்ணெய் ஓவியம் ஆகியவற்றைக் கொண்டிருந்தது. பின்னர் இது நான்சியாவோஜி வீதிக்கும் 2004 ஆம் ஆண்டில் மீண்டும் தஷான்சிக்கும் மாற்றப்பட்டது. அங்கு தற்போது அருங்காட்சியகம் அமைந்துள்ளது.

கண்காட்சி அரங்குகள்

மட்பாண்ட மண்டபம் 

மட்பாண்ட மண்டப கண்காட்சிகள் தாங் மற்றும் கிங் வம்சங்களுக்கு இடையில் 1,000 ஆண்டுகளுக்கும் மேற்பட்ட பழங்கால சீன மட்பாண்டங்களின் தொகுப்பைக் கொண்ட தலைசிறந்த படைப்புகளாகும். காட்சிக்கு வைக்கப்பட்டுள்ள பல பீங்கான் பொருட்கள் சொங் வம்சத்தின் மிகவும் பொதுவான அம்சங்களைக் குறிக்கின்றன.

தளவாட மண்டபம் 

சீனா தளவாடங்கள் தயாரிக்கும் நீண்ட வரலாற்றைக் கொண்டுள்ளது. மிங் மற்றும் சிங் வம்ச காலங்களிலிருந்து கிடைக்கும் தளவாடங்கள் தயாரிக்கும் திறன்களின் உச்சத்தை குறிக்கின்றன. மேலும் அவை பல்வேறு அம்சங்களைக் கொண்டுள்ளன. மிங் கால தளவாடங்கள் எளிய, மென்மையான, நேர்த்தியான அலங்காரங்களைக் கொண்டுள்ளது. இதன்-கட்டமைப்பு தளபாடங்களின் சிறப்பு குணங்களை முழுமையாக வெளிப்படுத்துகிறது. சீனாவின் வளர்ந்து வரும் வெளிநாட்டு வர்த்தகம் மற்றும் மேம்பட்ட கைவினைத்திறன் நுட்பங்களால் ஈர்க்கப்பட்டு, சிங் வம்ச காலத்தின் தளவாடங்கள் ஒருங்கிணைந்த பொறிக்கப்பட்ட வடிவமைப்புகளுடன் பணக்கார மற்றும் சிக்கலான அலங்காரமாக மாறியது. மிங் மற்றும் சிங் வம்சங்களில் சீன தளவாடங்களின் உயர் மட்ட வளர்ச்சியின் காரணமாக, இன்று பெரும்பாலான சீன தளவாடங்களின் வடிவமைப்பு இந்த இரண்டு காலங்களிலிருந்து பாரம்பரியத்தில் பின்பற்றப்படுகிறது.

குவான்ஃபு அருங்காட்சியகத்தில் உள்ள தளவாடங்கள் அரங்கத்தில் 6 சிறிய கண்காட்சி அரங்குகளும், ஒரு சிறப்பு சீன பண்டைய ஆய்வு அறையும் உள்ளன. மிங் மற்றும் சிங் காலங்களில் வடிவமைக்கப்பட்ட 500 க்கும் மேற்பட்ட தளவாடங்கள் இங்கு காட்சிக்கு வைக்கப்பட்டுள்ளன.

கதவுகள் மற்றும் சாரளங்கள் அரங்கம் 
இங்கு இரண்டாவது மாடியில் இறுதியில் செதுக்கப்பட்ட கதவுகள், சாரளங்களின் கண்காட்சி ஒன்று உள்ளது. மேலும், சமகால சீன கலைஞர்களின் எண்ணெய் ஓவியங்களிலும், சிற்பங்களின் தொகுப்பிலும் புதிய சேர்த்தல் உள்ளது.

கைவினைத்திறன் மண்டபம் 
இங்கு அமைந்துள்ள் பாரம்பரிய கைவினைக் கண்காட்சி அரங்கத்தில் ஜேட், தங்கம் மற்றும் வெள்ளி மற்றும் செப்பு கலைப்படைப்புகள், குளோய்சன் பூச்சு, அரக்கு மற்றும் விலைமதிப்பற்ற மரம் ஆகியவற்றைக் கொண்டுள்ளது.

நுழைவுச்சீட்டு 
இந்த அருங்காட்சியகத்தில் நுழைவதற்கான கட்டணம் வசூலிக்கப்படுகிறது. 1.2 மீ உயரத்திற்கு கீழ் உள்ள குழந்தைகளுக்கு அனுமதி இலவசம்.

குழு சுற்றுப்பயணம் 
குழு சுற்றுப்பயணமும் ஆங்கில மொழியில் உதவும் சுற்றுப்பயணமும் தினமும் கிடைக்கும். முன்பதிவு செய்வது குறைந்தது ஒரு நாளுக்கு முன்பே பரிந்துரைக்கப்படுகிறது.

கிளைகள் 
குவான்ஃபு அருங்காட்சியகத்திற்கு இப்போது சாங்காய், காங்சூ, சியாமென் ஆகிய இடங்களில் கிளைகள் உள்ளன. மேலும், கார்பின், சென்சென் ஆகிய இடங்களில் கிளைகளை அமைக்க திட்டமிடப்பட்டுள்ளது.

புகைப்படத் தொகுப்பு

மேற்கோள்கள் 

சீன மொழி வார்த்தைகளைக் கொண்ட கட்டுரைகள்
Coordinates on Wikidata
சீன உட்கட்டமைப்பு